ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ

ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱟᱢ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱠᱟᱹᱡ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ (᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾

 ᱱᱟᱜᱟᱢ 
ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱑᱙᱙᱙ ᱥᱟᱞ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱛᱤᱥ ᱱᱚᱣᱟ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱾

ᱚᱛᱱᱚᱜ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱭᱤᱝᱠᱤᱭᱚᱝ ᱨᱮ ᱢᱮᱱᱟᱜᱼᱟ ᱾ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱫᱚ ᱖,᱑᱑᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱓᱖᱒ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ,

ᱥᱟᱜᱟᱲᱚᱢ
᱒,᱐᱐᱐ ᱠᱤᱞᱚᱢᱤᱴᱚᱨ ᱡᱤᱞᱤᱧ (᱑,᱒᱐᱐ ᱢᱤᱞ) ᱢᱟᱜᱳᱼᱛᱷᱤᱝᱵᱩ ᱠᱷᱚᱱ ᱵᱤᱡᱚᱭᱱᱚᱜᱚᱨ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱷᱨᱚᱱᱴᱤᱭᱟᱨ ᱨᱟᱡᱽᱰᱟᱦᱟᱨ ᱥᱟᱶ ᱢᱮᱠᱢᱚᱦᱚᱱ ᱞᱟᱭᱤᱱ, (ᱥᱟᱢᱟᱝᱼᱯᱟᱪᱮ ᱤᱱᱰᱟᱹᱥᱴᱨᱤᱭᱟᱞ ᱠᱚᱨᱤᱰᱚᱨ ᱨᱟᱡᱽᱰᱟᱦᱟᱨ ᱥᱟᱶ ᱦᱟᱹᱴᱤᱧᱟ) ᱟᱨ ᱱᱚᱣ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ, ᱚᱠᱚᱭᱟᱜ ᱰᱟᱦᱟᱨ ᱜᱟᱨ ᱱᱚᱠᱥᱟ ᱱᱚᱸᱰᱮ ᱟᱨ ᱱᱚᱸᱰᱮ ᱧᱮᱞ ᱫᱟᱲᱮᱭᱟᱜᱼᱟ ᱾

ᱠᱷᱚᱸᱰ
ᱱᱚᱣᱟ ᱦᱚᱱᱚᱛ ᱨᱮ ᱫᱚ ᱵᱟᱨᱭᱟ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜᱼᱟ : ᱛᱩᱛᱤᱝᱼᱭᱤᱰᱠᱤᱭᱚᱝ ᱟᱨ ᱢᱚᱨᱤᱭᱟᱝᱼᱜᱮᱠᱩ ᱾ ᱵᱟᱱᱟᱨ ᱚᱨᱩᱬᱟᱪᱚᱞ ᱥᱟᱢᱟᱝ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾thumb|ᱥᱟᱥᱚᱱᱤᱭᱟᱹ ᱜᱷᱮᱨᱟᱣᱟᱜ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ|360x360px

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓᱕,᱓᱒᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱖᱓᱗ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱓/ ᱜᱟᱺᱴ ᱢᱤᱞ) ᱨᱮ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱕.᱗% ᱛᱟᱦᱮᱸ ᱠᱟᱱᱟ ᱾ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ,  ᱟᱨ ᱥᱮᱪᱮᱫ ᱫᱚᱨ ᱫᱚ ᱕᱙.᱙᱔% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱦᱚᱲ ᱮᱞ ᱟᱜ ᱘᱐.᱖᱐% ᱢᱮᱱᱟᱜᱼᱟ ᱾ 

ᱯᱟᱹᱨᱥᱤ
ᱨᱚᱲ ᱟᱜ ᱯᱟᱹᱨᱥᱤ ᱨᱮ ᱟᱫᱤ, ᱢᱤᱫ ᱪᱤᱱᱼᱛᱤᱵᱽᱵᱚᱛᱤ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱨᱮ ᱑᱔᱐,᱐᱐᱐ ᱟᱹᱲᱟᱹ ᱢᱮᱱᱟᱜᱼᱟ, ᱟᱨ ᱛᱚᱥᱟᱝᱞᱟ ᱟᱨ ᱠᱷᱚᱢᱯᱟ ᱛᱤᱵᱽᱵᱚᱛᱤ ᱯᱟᱹᱨᱥᱤ ᱵᱟᱱᱟᱨ ᱵᱚᱫᱷᱤᱥ ᱜᱩᱴ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ, ᱱᱚᱣᱟ ᱯᱟᱹᱨᱥᱤ ᱫᱚ ᱛᱤᱵᱽᱵᱚᱛᱤ ᱟᱨ ᱞᱮᱴᱤᱱ ᱵᱟᱱᱟᱨ ᱦᱚᱨᱚᱯ ᱛᱮ ᱚᱞ ᱟᱠᱟᱱᱟ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱒.᱐᱑% ᱦᱚᱲ ᱮᱞ ᱫᱚ ᱟᱫᱤ, ᱖.᱕᱔% ᱫᱚ ᱵᱷᱚᱴᱤᱭᱟ, ᱔.᱔᱔% ᱫᱚ ᱱᱮᱯᱟᱞᱤ, ᱓.᱙᱓% ᱫᱚ ᱦᱤᱱᱫᱤ, ᱑.᱙᱑% ᱫᱚ ᱩᱰᱤᱭᱟᱹ, ᱑.᱗᱘% ᱫᱚ ᱟᱥᱚᱢᱤᱭᱟ, ᱑.᱔᱒% ᱫᱚ ᱵᱟᱝᱞᱟ ᱟᱨ ᱑.᱒᱕% ᱫᱚ ᱵᱷᱳᱡᱽᱯᱩᱨᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 



ᱛᱷᱚᱢ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ